Source: https://finlex.fi/fi/laki/ajantasa/1992/19920869
Timestamp: 2020-05-31 14:32:27+00:00

Document:
Radioasetus 869/1992 - Ajantasainen lainsäädäntö - FINLEX ®
Olet tässä: Finlex › Lainsäädäntö › Ajantasainen lainsäädäntö › Vuosi 1992 › 11.9.1992/869
Liikenneministerin esittelystä säädetään 10 päivänä kesäkuuta 1988 annetun radiolain (517/88) 2 §:n 2 momentin, 4 §:n 2 momentin sekä 9 ja 24 §:n nojalla:
Suomen alueella liikkuvassa ulkomaisessa kulkuneuvossa olevaan ja ulkomaalaisen Suomessa hallussaan pitämään radiolaitteeseen, sen käyttöön ja vaatimusten mukaisuuden varmistamiseen sovelletaan radiolakia (517/88), ja tätä asetusta, jollei 3 momentista tai 2–5 §:stä muuta johdu.
Radiolakia ja tätä asetusta sovellettaessa ulkomaalaisena ei pidetä henkilöä, jolla on kotipaikka Suomessa.
Vieraan valtion puolustusvoimiin ja muihin viranomaisiin 2–5 §:ää sovelletaan sen mukaan kuin liikenneministeriö määrää.
Suomen alueella olevassa ulkomaisessa aluksessa tai ilma-aluksessa ei saa olla radiolähetintä, joka on ilmeisesti tarkoitettu käytettäväksi yleisradiolähetyksiin alukselta tai ilma alukselta.
Telehallintokeskus voi hakemuksesta myöntää ulkomaalaiselle radiolain 4 §:ssä tarkoitetun luvan radiolähettimen hallussapitoon ja käyttöön.
Telehallintokeskus voi hyväksyä 1 momentissa tarkoitetuksi luvaksi muun maan viranomaisen antaman luvan tai muun oikeutuksen taikka merkin, joka ilmaisee radiolaitteen käyttöoikeuden. Radiolähettimeen, jonka käyttöoikeus on osoitettu tällä tavoin, ei sovelleta radiolain 8 §:n 1 momentin määräyksiä radiolähettimen käytöstä.
Ulkomaalainen saa pitää hallussaan muutakin kuin 3 §:ssä tarkoitettua radiolähetintä, jollei Telehallintokeskus erityisestä syystä toisin määrää.
Liikenneministeriö voi antaa määräyksiä 1 §:n 1 momentissa tarkoitettujen radiovastaanotinten hallussapidosta ja käytöstä.
Radiolähettimen hallussapitoon ei tarvita radiolain 4 §:ssä tarkoitettua lupaa, jos radiolähetin
1) on pysyvästi tehty teknisesti kykenemättömäksi radioviestintään taikka jonka haltija muutoin osoittaa ilmeiseksi, että hallussapidon tarkoituksena ei ole laitteen käyttäminen radioviestintään;
2) toimii ainoastaan Telehallintokeskuksen sille vahvistamalla yhteistaajuudella; tai jos se
3) on käyttötarkoituksensa ja muulle radiovestinnälle aiheuttamansa häiriövaaran vuoksi radiolaitteena merkitykseltään vähäinen sen mukaan kuin Telehallintokeskus määrää.
Edellä 1 momentin 2 ja 3 kohdassa tarkoitettujen radiolähetinten vaatimustenmukaisuus tulee osoittaa radiolain 8 §:n 1 momentissa tarkoitetulla tavalla. Tällaista radiolähetintä saadaan myös käyttää ilman säännöksessä tarkoitettua lupaa.
Radiolain 4 §:n 1 momentissa tarkoitettua lupaa radiolähettimen hallussapitoon ja käyttöön samoin kuin lupaa radiolain 7 §:n 2 momentissa tarkoitetun laitteen hallussapitoon haetaan kirjallisesti Telehallintokeskukselta, joka määrää hakemukseen liitettävästä selvityksestä.
Lupa ja radiolähettimen käyttöön vaadittava pätevyystodistus on säilytettävä radiolähettimen välittömässä läheisyydessä.
Telehallintokeskus voi erityisestä syystä määrätä, että tietyn tai tietyntyyppisen radiolähettimen käyttäjältä vaaditaan erityisesti määritelty kelpoisuus.
Telehallintokeskus antaa määräykset radiolaitteiden ja radiolain 11 §:ssä tarkoitettujen sähkölaitteiden käytöstä, ominaisuuksista ja teknisestä rakenteesta.
Päätöksessä, joka annetaan enintään 10 vuodeksi kerrallaan, voidaan asettaa suojattavan aseman rakennetta, sijaintia ja käyttöä koskevia ehtoja. Päätös voidaan peruuttaa tai sen ehtoja muuttaa, jos päätöstä tehtäessä vallinneet olosuhteet muuttuvat olennaisesti tai siihen on muu erityinen syy.
Tällä asetuksella kumotaan 23 päivänä syyskuuta 1988 annettu radioasetus (821/88) siihen myöhemmin tehtyine muutoksineen.
Ulkomaalaisten hallussa olevat radiolaitteet 1 § 2 § 3 § 4 § 5 § Radiolaitteiden hallussapito ja käyttö 6 § 7 § 8 § Tekniset määräykset 9 § 10 § Tarkemmat määräykset 11 § Voimaantulo 12 § Kumottavat säännökset13 §

References: § 2
 § 3
 § 4
 § 5
 § 7
 § 8
 § 10